EkBass/fiwiki-20250220-pages-articles huggingface dataset:
Harry Gullichsen

Harry Gullichsen (31. lokakuuta 1902 Kotka – 4. syyskuuta 1954 Helsinki) oli suomalainen vuorineuvos ja teollisuusvaikuttaja. Yhdessä puolisonsa Maire Gullichsenin kanssa hän tuki voimakkaasti Suomen arkkitehtuurin ja modernin taiteen kehitystä. == Elämäkerta == Hänen isänsä oli pitkään Ab W. Gutzeit & Co:n pääjohtajana toiminut norjalaissyntyinen Alexander Gullichsen. Myös Harry Gullichsen työskenteli aluksi yrityksessä, kunnes vuonna 1926 siirtyi A. Ahlström Osakeyhtiön palvelukseen. Heinäkuussa 1928 hän avioitui yhtiön johtajan Walter Ahlströmin tyttären Mairen kanssa. Ahlströmin kuoltua vuonna 1931 valittiin Gullichsen seuraavana vuonna yhtiön pääjohtajaksi. Viitattu 9.12.2016 Hänet tunnettiin muun muassa hyvistä neuvottelu- ja sovittelutaidoistaan. Esimerkiksi Gullichsenin vuonna 1940 K.-A. Fagerholmin ja Eero A. Wuoren kanssa käymät keskustelut auttoivat merkittävästi niin sanotun tammikuun kihlauksen syntyyn. Harry Gullichsen oli yhdessä puolisonsa Mairen kanssa suuri taiteen ja arkkitehtuurin ystävä. Hänen pitkäaikainen yhteistyökumppaninsa oli arkkitehti Alvar Aalto, joka suunnitteli Ahlström- yhtiöille useita kohteita eri puolille maata. Merkittävin niistä on vuonna 1939 Noormarkkuun valmistunut pariskunnan kotitalo Villa Mairea. Sitä pidetään yhtenä Aallon merkittävimmistä luomuksista ja se on myös kansainvälisesti tunnetuimpia arkkitehtuurikohteita Suomessa. Aalto suunnitteli Gullichsenin ehdotuksesta myös muun muassa Sunilan sellutehtaan Kotkaan sekä laati vuonna 1942 Kokemäenjoenlaakson aluesuunnitelman, joka oli Suomen ensimmäinen seutukaava. Sydänvaivoista kärsinyt Gullichsen kuoli sydänkohtaukseen 51-vuotiaana. Hänen lapsiaan ovat Harriet Gullichsen, arkkitehti Kristian Gullichsen, emeritusprofessori Johan Gullichsen sekä filosofi ja Uppsalan yliopiston emeritaprofessori Lilli Alanen. Kristian Gullichsenin poika on kuvataiteilija ja muusikko Alvar Gullichsen. Viitattu 26.7.2019. == Lähteet == Luokka:Vuorineuvokset Luokka:Suomalaiset elinkeinoelämän vaikuttajat Luokka:Suomalaiset mesenaatit Luokka:Vuonna 1902 syntyneet Luokka:Vuonna 1954 kuolleet
Allsvensk Samling

thumb|Aikakauskirjan etusivulta 1917. Allsvensk Samling on aikakauskirja, joka on perustettu Riksföreningen för svenskhetens bevarande i utlandetille Göteborgissa. Aikakauskirja ilmestyi vuosina 1914–1971, kunnes muutti nimekseen Tidningen Sverigekontakt. Ensimmäinen numero ilmestyi 1. toukokuuta 1914. Aikanaan aikakauskirjalla oli ruotsinkielisen lehden suurin levikki ulkomailla. Päämääränä oli koota ruotsalaiset ulkomailla huostaansa. Suomenruotsalainen Enni Lundström toimi aikakauskirjan toimittajana vuosina 1914–1923. == Lähteet == * Kummel, Bengt, Svenskar i all världen förenen eder! Turku (1994) == Aiheesta muualla == * Libris Luokka: Ruotsalaiset lehdet
Evan Brewer

Evan Brewer (s. 26. syyskuuta 1981, Nashville, Tennessee, Yhdysvallat) on yhdysvaltalaisen teknistä death metallia soittavan The Faceless -yhtyeen basisti. Hän on ollut mukana ainoastaan The Facelessin Autotheism-levyllä. Basistina Evan Brewer on ennen kaikkea tunnettu virtuoosimaisesta soolotuotannostaan, joka on progressiivista bassotaiturointia.http://www.youtube.com/user/evanbrewerbasshttp://sumerianrecords.com/artist/details/id:24/ Evan Brewer on julkaissut sooloartistina kaksi albumia, ensimmäisen Alone- albumin vuonna 2011 ja toisen levynsä ”Your Itinerary” 16. kesäkuuta 2013http://www.notreble.com/buzz/2013/07/25/track-by-track-evan-brewer-talks- your-itinerary/. Alone-levy on sai nimensä siitä, että basso on ainoa levyllä käytetty instrumentti.http://noisecreep.com/the-faceless-bassist-evan-brewer- to-release-bass-only-alone/ Hänen toisella albumillaan käytetään useampia instrumentteja, ja levyllä kuullaan rummut, koskettimet ja erinäisiä efektejähttp://www.youtube.com/watch?v=Ov_y5kYJQSY rikastamassa levyn soundimaailmaa. Evan Brewer on Regi Wootenin hyvä ystävä, ja on sanonut, että Wootenin veljesten kanssa hengaaminen vaikutti hänen soittotyyliinsä radikaalisti.http://www.guitarmessenger.com/interviews/evan-brewer-interview- the-faceless/ ==Diskografia== ;Reflux * The Illusion of Democracy (2004) ;Animosity * Animal (2007) ;The Faceless * Autotheism (Sumerian Records, 2012) ;Evan Brewer * Alone (Sumerian Records, 2011) * Your Itinerary (Sumerian Records, 2013) == Soittimet ja välineet == * Ampeg PF-500 * Ampeg Cabs * Black ESP 5 string bass * Ernie Ball MusicMan Stingray HS 4 string bass * ESP classic 4 string bass * ESP custom shop Surveyor 5 string bass * Line 6 Pod * Rick Toone ”Sketch” 4 string bass * Warwick Infinity 5 string * Warwick Thumb NT 5 string * Warwick Streamer Stage I 4-string Brewer käyttää lähes poikkeuksetta EMG:n mikrofoneja ja Dunlopin plektroja kaikissa bassoissaan.http://www.emgpickups.com/artists/featuredArtist/441 ==Lähteet== ==Aiheesta muualla== *http://www.sumerianrecords.com/artist/details/The+Faceless/id:17/ *http://www.youtube.com/user/evanbrewerbass Luokka:Yhdysvaltalaiset basistit Luokka:Vuonna 1981 syntyneet Luokka:Elävät henkilöt
Enni Lundström

thumb|Enni Lundströmin hauta Sigtunan hautausmaalla. ”Utlandssvenskarnas goda ande” eli ”ulkoruotsalaisten hyvä henki”. Enni Alfhild Ingeborg Lundström (28. lokakuuta 1866 Pälkäne – 21. tammikuuta 1935) oli suomenruotsalainen kirjailija ja toimittaja. Hän opiskeli Helsingissä ja hänestä tuli Kotka Svenska Samskolan rehtori 1899–1901. Mentyään naimisiin ruotsalaisen professorin Vilhelm Lundströmin kanssa hän sai töitä toimittajana, muun muassa Göteborgs Aftonbladissa 1901–1906, missä hänen miehensä toimi päätoimittajana. Vuosina 1914–1923 Lundström oli Allsvensk Samlingin päätoimittaja. Hän myös otti osaa Riksföreningen för svenskhetens bevarande i utlandetin työhön. == Lähteet == * Göteborgare 1923. Biografisk uppslagsbok. Hugo Brusewitz aktiebolags förlag, Göteborg 1923. == Aiheesta muualla == * libris.kb.se * NAD Luokka:Suomenruotsalaiset kirjailijat Luokka:Vuonna 1866 syntyneet Luokka:Vuonna 1935 kuolleet
Marja Päivinen

Marja Kristiina Päivinen (ent. Pärssinen, ent. Päivinen-Pärssinen, o.s. Päivinen, s. 13. maaliskuuta 1971 Jyväskylä) on kilpauransa lopettanut suomalainen uimari. Hän edusti urallaan Simmistä ja Jyväskylän Uimaseuraa. Päivinen saavutti urallaan lyhyen radan EM-kilpailuissa pronssia 50 metrin perhosuinnissa Rostockissa 1996 ja pronssia 4 × 50 metrin perhosuintiviestissä Gatesheadissa 1993. Hän edusti Suomea myös kolmissa kesäolympialaisissa: Barcelonassa 1992 hän ui 50 ja 100 metrin vapaauinnissa 38:nneksi, 100 metrin perhosuinnissa 32:nneksi ja 4×100 metrin sekauintiviestissä 15:nneksi, Atlantassa 1996 hän sijoittui samaisessa sekauintiviestissä 14:nneksi, 4×100 merin vapaauintiviestissä 16:nneksi ja 100 metrin perhosuinnissa 22:nneksi, ja Sydneyssä 2000 hän oli 100 metrin perhosuinnissa 33:s. == Lähteet == Luokka:Suomalaiset uimarit Luokka:Vuonna 1971 syntyneet Luokka:Elävät henkilöt
Sharon Day-Monroe

Sharon Day-Monroe (o.s. Day, s. 9. kesäkuuta 1985 Brooklyn, New York) on yhdysvaltalainen moniottelija ja korkeushyppääjä. Day aloitti yleisurheilu- uransa korkeushyppääjänä. Hän sai korkeushypyssä pronssia alle 20-vuotiaiden MM-kisoissa 2004. Vuonna 2007 hän oli Pan-Amerikan kisoissa kuudes. Pekingin olympialaissa 2008 Day ei päässyt loppukilpailuun. Arvokisoissa Day kilpaili seitsenottelussa ensimmäisen kerran Berliinin MM-kisoissa 2009 ollen kymmenes. Korkeushypyssä hän karsiutui loppukilpailusta. Daegun MM-kisoissa 2011 Day oli seitsenottelussa 16:s. Lontoon kesäolympialaisissa 2012 hän oli seitsenottelussa 14:s. Moskovan MM-kisoissa 2013 Day oli seitsenottelussa kuudes ja Sopotin sisäratojen MM-kisoissa 2014 viisiottelussa neljäs. Pekingin MM-kisoissa 2015 Day-Monroe oli 14:s ja Lontoon 2017 MM-kilpailuissa 20:s. Day kuuluu Asicsin yleisurheilutalliin. Hän teki valmistajan kanssa sopimuksen vuonna 2008 siirryttyään yliopistosta ammattilaiseksi. Hänen puolisonsa Dan Monroe on koripallovalmentaja. ==Henkilökohtaiset ennätykset== ;Ulkoradat * 200 metrin juoksu: 24,02 (2013) * 800 metrin juoksu: 2.08,94 (2013) * 100 metrin aitajuoksu: 13,31 (2015) * Korkeushyppy: 195 (2008) * Pituushyppy: 615 (2012) * Kuulantyöntö: 15,62 (2015) * Keihäänheitto: 50,12 (2017) * Seitsenottelu: 6550 (2013) ;Sisäradat * 800 metrin juoksu: 2.09,80 (2014) * 60 metrin aitajuoksu: 8,43 (2014) * Korkeushyppy: 193 (2009) * Pituushyppy: 609 (2014) * Kuulantyöntö: 15,59 (2014) * Viisiottelu: 4805 (2014) Lähde ==Lähteet== Luokka:Yhdysvaltalaiset yleisurheilun moniottelijat Luokka:Yhdysvaltalaiset korkeushyppääjät Luokka:Vuonna 1985 syntyneet Luokka:Elävät henkilöt
Benn Harradine

Benn Harradine (s. 14. lokakuuta 1982, Newcastle) on australialainen kiekonheittäjä. Hän pitää hallussaan kiekonheiton Australian ennätystä tuloksella 68,20m. Harradine sijoittui kahdeksanneksi Melbournen Kansainyhteisön kisoissa 2006. Hän karsiutui loppukilpailusta Pekingin olympialaisissa 2008 ja Berliinin MM-kilpailuissa 2009. Hän voitti kultaa Kansainyhteisön kisoissa New Delhissä 2010 tuloksella 65,45 ja sijoittui samana vuonna toiseksi maanosien cupissa Splitissä. Daegun MM-kilpailuissa 2011 hän oli viides tuloksella 64,77. Hän sijoittui vuoden 2012 Lontoon kesäolympialaisten kiekonheitossa yhdeksänneksi. Moskovan MM-kilpailuissa 2013 hän karsiutui loppukilpailusta. Harradine sijoittui neljänneksi Glasgow'n Kansainyhteisön kisoissa 2014. Pekingin MM-kilpailuissa 2015 hän oli kymmenes. Hän karsiutui loppukilpailusta Rio de Janeiron olympialaisissa 2016 ja Lontoon MM-kilpailuissa 2017. Harradine on voittanut kiekonheiton Australian- mestaruuden 2007, 2008, 2010, 2011, 2012 ja 20142. ==Lähteet== Luokka:Australialaiset kiekonheittäjät Luokka:Vuonna 1982 syntyneet Luokka:Elävät henkilöt
Makeba Alcide

Makeba Alcide (s. 24. helmikuuta 1990 Castries) on saintlucialainen seitsenottelija. Alcide pitää maansa ennätystä hallussaan sekä seitsenottelussa että 100 metrin aidoissa. Hän on valmistunut Arkansas’n yliopistosta ja asuu edelleen Fayettevillessä, Arkansas’n osavaltiossa Yhdysvalloissa. ==Henkilökohtaiset ennätykset== Lähde: IAAF ;Ulkoradat * 200 metrin juoksu: 24,31 (2013) * 800 metrin juoksu: 2.12,05 (2012) * 100 metrin aitajuoksu: 13,52 (2013) * Korkeushyppy: 188 (2013) * Pituushyppy: 605 (2013) * Kuulantyöntö: 13,35 (2016) * Keihäänheitto: 37,06 (2011) * Seitsenottelu: 6050 (2013) ;Sisäradat * 800 metrin juoksu: 2.14,05 (2013) * 60 metrin aitajuoksu: 8,31 (2016) * Korkeushyppy: 189 (2013) * Pituushyppy: 615 (2013) * Kuulantyöntö: 13,46 (2016) * Viisiottelu: 4569 (2013) ==Lähteet== Luokka:Saintlucialaiset yleisurheilun moniottelijat Luokka:Vuonna 1990 syntyneet Luokka:Elävät henkilöt
Guanfasiini

Guanfasiini (kauppanimellä Intuniv) on sympatolyytti. Se on valikoiva ADRA2A-reseptori agonisti. Suomessa se on hyväksytty tarkkaavaisuus- ja ylivilkkaushäiriön ylivilkkausoireiden hoitoonKolar, Dusan; Keller, Amanda; Golfinopoulos, Maria; Cumyn, Lucy; Syer, Cassidy & Hechtman, Lily (2008), "Treatment of adults with attention-deficit/hyperactivity disorder", Neuropsychiatric Disease and Treatment 4 (2): 389–403 http://www.ncbi.nlm.nih.gov/pmc/articles/PMC2518387/ ja sitä myydään valmistenimellä Intuniv.Ihmisille tarkoitettujen lääkevalmisteiden valmisteyhteenvedot ATC-koodin perusteella: C02AC02 Fimea. Muualla maailmassa se on hyväksytty myös korkean verenpaineen hoitoon. Guanfasiini alentaa verenpainetta, ja sillä on rauhoittavia ominaisuuksia.Thomas E. Brown (2006). Attention Deficit Disorder: The Unfocused Mind in Children and Adults. Yale University Press. Lääke tuli markkinoille Yhdysvalloissa 1986. Suomessa lääke on tullut myyntiin vasta vuonna 2015 jolloin Euroopan lääkevirasto antoi sille luvan ADHD:n hoidossa. Se on asetettu EU:n lisäseurannan alaiseksi lääkeaineksi. ==Lähteet== == Aiheesta muualla == *Human Metabolome Database (HMDB): Guanfacine *Kyoto Encyclopedia of Genes and Genomes (KEGG): Guanfacine *ChemBlink: Guanfacine Luokka:Verenpainelääkkeet Luokka:ADHD:n hoito Luokka:Alfa-2 adrenergisen reseptorin agonistit
Liv ja Maddie

Liv ja Maddie () on yhdysvaltalainen Disney Channel -kaapelikanavalla esitettävä tilannekomediasarja, jonka ovat luoneet John D. Beck ja Ron Hart. Sen pilottijakso esitettiin 19. heinäkuuta 2013. Sarjan neljäs ja samalla viimeinen kauden esittäminen alkoi Yhdysvalloissa 23. syyskuuta 2016. Sarjan pääosassa on Dove Cameron, joka näyttelee kaksoisroolissa luonteeltaan kovasti toisistaan poikkeavia identtisiä kaksosia, Liv ja Maddie Rooneya. == Juoni == Sarjan alussa Liv palaa Hollywoodista kotiinsa Stevens Pointin pikkukaupunkiin Wisconsiniin esiinnyttyään neljä vuotta (kuvitteellisessa) suositussa televisiosarjassa Sing It Loud! Livin vanhemmat, veljet ja kaksoissisko ottavat hänet lämpimästi vastaan. Tytöt ovat erossa olon aikana kasvaneet erilleen ja kokonaan omiin persoonallisuuksiinsa. Livin kaksoissisar Maddie on urheilullinen poikatyttö, joka pelaa Ridgewood High schoolin koripallojoukkueen kapteenina. Liv on tyttömäinen ja viehättävä nuori nainen, joka vielä kotiin palattuaankin pääsee luomaan uraa filmitähtenä. === Hahmot === * Liv Rooney on tyttömäinen ja sosiaalinen näyttelijä-laulajalahjakkuus, joka palasi kotiin Hollywoodista suositun Sing It Loud! -televisiosarjan päätyttyä. Hän käy toista vuotta Ridgewood High Schoolissa. Livin ja Maddien 16-vuotissyntymäpäivänä heidän äitinsä paljastaa, että tytöt ovat oikeastaan syntyneet eri päivinä: kuusi minuuttia vanhempi Liv syntyi neljä minuuttia ennen keskiyötä, ja Maddie kaksi minuuttia sen jälkeen. Hollywoodissa ollessaan Liv kuvasi tv-sarjan ohessa myös yhden elokuvan, jossa hän näytteli. Hänellä on yleensä kiharretut vaaleat hiukset. Liv on läheinen ystävä Oceanin kanssa. * Maddie Rooney on kaksostytöistä nuorempi, urheilullinen ja poikatyttömäinen. Hän on Ridgewood High Schoolin koripallojoukkueen kapteeni. Maddie käyttää silmälaseja ja pitää vaaleita hiuksiaan yleensä ponnarilla. Siskosten 16-vuotissyntymäpäivänä paljastuu Maddien olevan kuusi minuuttia Liviä nuorempi, ja että hän syntyi kello 00:02, mutta eri päivänä kuin Liv. Maddien paras ystävä on Willow. Hän on myös romanttisesti kiinnostunut Diggiestä, joka on poikien koripallojoukkueen kapteeni. * Joey Rooney on Livin ja Maddien vuotta nuorempi veli, joka käy ensimmäistä vuotta Ridgewood High Schoolissa. Hän on tyypillinen omituinen ja hieman epäkypsä teini, sekä jokseenkin todella fiksu. Isosiskoihinsa verrattuna Joeylla on vielä kasvamisen varaa, mutta hän tykkää olla mukana pikkuveljensä koomisissa kepposissa. * Parker Rooney on Rooneyn perheen kuopus, Livin, Maddien ja Joeyn viidettä luokkaa käyvä, älykäs ja nokkela pikkuveli. Hän ei ole hankala lapsi, mutta sitäkin parempi petkuttaja sekä jokseenkin hyvä manipuloimaan muita ja keksimään kepposia. Parker harrastaa karatea ja pyörii mielellään leikkipihoilla. * Karen Rooney on naimisissa Pete, ja on äiti Liv, Maddie, Joey, ja Parker. * Pete Rooney on naimisissa Karen, ja on isä Liv, Maddie, Joey, ja Parker. == Näyttelijät == == Lähteet == == Aiheesta muualla == * Virallinen sivusto (Disney Channel) * Luokka:2010-luvun yhdysvaltalaiset nuorten tilannekomediat Luokka:Disney Channelin televisio-ohjelmat
Komorien frangi

Komorien frangi (KMF) on Komorien rahayksikkö, joka on ollut käytössä vuodesta 1925 lähtien. Tuolloin se otettiin käyttöön aiemmin siiromaavallan aikana käytössä olleen Ranskan frangin. Komorien frangi jakaantuu 100 centimeen. Nykyisillä vaihtokursseilla muunnettuna yksi euro on 491,96775 Komorien frangia. Luokka:Afrikan rahayksiköt Luokka:Komorien talous
Wassana Winatho

Wassana Winatho (s. 30. kesäkuuta 1980 Prachinburi) on thaimaalainen seitsenottelija ja 400 metrin aitajuoksija. Winatho pitää hallussaan Thaimaan ennätystä seitsenottelussa ja 4x400m viestissä osana neljän hengen joukkuetta. Moskovan MM-kisojen seitsenottelussa Winatho paransi vanhaa keihäsennätystään yli kuudella metrillä. ==Henkilökohtaiset ennätykset== Lähde: IAAF ;Ulkoradat * 200 metrin juoksu: 24,74 (2007) * 800 metrin juoksu: 2.16,85 (2007) * 100 metrin aitajuoksu: 13,62 (2011) * Korkeushyppy: 182 (2013) * Pituushyppy: 630 (2007) * Kuulantyöntö: 11,98 (2013) * Keihäänheitto: 41,74 (2013) * Seitsenottelu: 5889 (2007) * 400 metrin aitajuoksu: 56,40 (2003) ;Sisäradat * 800 metrin juoksu: 2.17,18 (2006) * 60 metrin aitajuoksu: 8,55 (2009) * Korkeushyppy: 179 (2006) * Pituushyppy: 605 (2008) * Kuulantyöntö: 11,68 (2009) * Viisiottelu: 4184 (2008) ==Lähteet== Luokka:Thaimaalaiset yleisurheilun moniottelijat Luokka:Thaimaalaiset 400 metrin aitajuoksijat Luokka:Vuonna 1980 syntyneet Luokka:Elävät henkilöt
Irina Karpova

Irina Vladimirovna Karpova (s. 13. helmikuuta 1980 Öskemen, Neuvostoliitto) on kazakstanilainen seitsenottelija. Karpova on naimisissa kazakstanilaisen kymmenottelun olympiamitalistin Dmitri Karpovin kanssa. ==Henkilökohtaiset ennätykset== Lähde: IAAF ;Ulkoradat * 200 metrin juoksu: 24,64 (2000) * 800 metrin juoksu: 2.12,37 (2000) * 100 metrin aitajuoksu: 13,96 (2004) * Korkeushyppy: 188 (2000) * Pituushyppy: 635 (2000) * Kuulantyöntö: 13,90 (2012) * Keihäänheitto: 43,19 (2012) * Seitsenottelu: 6140 (2003) ;Sisäradat * 800 metrin juoksu: 2.18,55 (2003) * 60 metrin aitajuoksu: 8,82 (2012) * Korkeushyppy: 180 (2003) * Pituushyppy: 615 (2003) * Kuulantyöntö: 13,69 (2008) * Viisiottelu: 4375 (2003) ==Lähteet== Luokka:Kazakstanilaiset yleisurheilun moniottelijat Luokka:Vuonna 1980 syntyneet Luokka:Elävät henkilöt
Japaninunihiiri

Japaninunihiiri eli japaninunikeko (Glirulus japonicus) on unikekojen heimoon kuuluva Japanissa tavattava jyrsijälaji. == Tuntomerkit == Japaninunihiirellä on ruskea turkki ja tummanruskea tai musta selkäjuova. Sukupuolet ovat samannäköiset. Japaninunihiiri on 105–135 millimetriä pitkä ja painaa 14–40 grammaa. == Levinneisyys == Japaninunihiirtä esiintyy kotoperäisenä Japanissa, missä sitä tavataan Honshun, Shikokun, Kyushun ja Dogon saarilla. Se on luokiteltu elinvoimaiseksi, koska se on laajalle levinnyt, vaikkakaan ei yleinen laji, eikä sillä ole tunnettuja uhkia. == Elintavat == Japaninunihiiri elää vuoristojen metsissä, ja sitä tavataan pääasiassa 400–1 800 metrin korkeudella.Se on pääasiassa yöaktiivinen ja liikkuu pääasiassa puissa. Se käyttää ravinnokseen hedelmiä, linnunmunia, hyönteisiä ja muita pieniä eläimiä. Japaninunihiiri nukkuu talvella talviunta. === Lisääntyminen === Japaninunihiiret ovat moniavioisia. Ne pariutuvat loppukeväällä tai alkukesällä. Raskaus kestää noin kuukauden, ja naaras synnyttää keskimäärin neljä poikasta kesä-heinäkuussa. Poikaset itsenäistyvät 4–6 viikon ikäisinä ja saavuttavat sukukypsyyden vuoden ikäisinä. Japaninunihiiri elää keskimäärin 3–5-vuotiaaksi, ja pisimmillään sen tiedetään eläneen 6-vuotiaaksi. == Lähteet == Luokka:Unikeot
Gallian kieli

Gallian kieli eli galli on nykyään kadonnut kelttiläinen kieli. Sitä puhuttiin Galliassa eli osassa nykyisten Ranskan, Sveitsin, Belgian ja Pohjois-Italian aluetta 500-luvulta eaa. 500-luvulle jaa. Sen jälkeen sen korvasi vulgaarilatina tai germaaniset kielet. == Lähteet == == Aiheesta muualla == * Tietoa Gallian kielestä * Encyclopædia Orbis Latini Luokka:Euroopan kuolleet kielet Luokka:Gallia Luokka:Kelttiläiset kielet
Sofia Linde

Sofia Ylva Teodora Linde (s. 12. tammikuuta 1995) on ruotsalainen seitsenottelija. Linde sai hopeaa alle 20-vuotiaiden Euroopan- mestaruuskilpailuissa Rietissä vuonna 2013. ==Henkilökohtaiset ennätykset== Lähde: IAAF ;Ulkoradat * 200 metrin juoksu: 25,11 (2013) * 800 metrin juoksu: 2.18,36 (2012) * 100 metrin aitajuoksu: 13,68 (2013) * Korkeushyppy: 187 (2015) * Pituushyppy: 612 (2012) * Kuulantyöntö: 14,46 (2013) * Keihäänheitto: 43,15 (2013) * Seitsenottelu: 6081 (2013) ;Sisäradat * 800 metrin juoksu: 2.18,77 (2013) * 60 metrin aitajuoksu: 8,36 (2013) * Korkeushyppy: 182 (2014) * Pituushyppy: 612 (2013) * Kuulantyöntö: 14,37 (2014) * Viisiottelu: 4531 (2013) ==Lähteet== Luokka:Ruotsalaiset yleisurheilun moniottelijat Luokka:Vuonna 1995 syntyneet Luokka:Elävät henkilöt
Naskalileuka

Naskalileuka (Omosudis lowii) on auloppikaloihin kuuluva kalalaji. Sitä tavataan kaikista trooppisista ja subtrooppisista valtameristä syvistä vesistä. Se on ainoa laji naskalileukojen (Omosudidae) heimossa. Eräissä lähteissä sitä pidetään purjeliskokaloihin (Alepisauridae) kuuluvana. ==Koko ja anatomia== Naskalileuka on pienehkö kala, joka kasvaa suurimmillaan noin 30 cm pitkäksi. Tyypillinen pituus on noin 20 cm. Tyypillisiä oiirteitä ovat suuret silmät, iso pää, suuri silmien taakse ulottuva suu ja massiivinen alaleuka. Hampaat ovat kookkaat ja osa hampaista ovat torahammasmaisia. Kalan selkäevä on lyhyt ja pyrstöevä on voimakkaasti haarautunut. Naskalileualla on rasvaevä. Väriltään naskalileuaka on selästään ruskea ja vatsastaan hohtavan hopeanharmaa. Perä- ja selkäevät ovat mustat. Naskalileuka on hermafrodiitti. ==Levinneisyys ja elintavat== Naskalilauekaa tavataan Atlantista, Intian valtamerestä ja Tyynestämerestä trooppisilta ja subtrooppisilta alueilta. Ne elävät yksittäin tai pieninä ryhminä tyypillisesti 700-4 300 metrin syvyydessä. Sen ravintoa ovat kalat ja selkärangattomat eläimet, kuten nilviäiset ja se kykenee nielemään itseään kookkaampiakin saaliita. ==Lähteet== Luokka:Auloppikalat
Baarn

Baarn () on kunta ja kaupunki Alankomaissa Utrechtin provinssissa. Baarnin pinta-ala on 33,01 km². ja Baarnissa asuu on 24 268 asukasta (31.12.2012), joten asukastiheys on 735 as./km². ==Lähteet== ==Aiheesta muualla== Luokka:Utrechtin kunnat
Valeria Straneo

Valeria Straneo (s. 5. huhtikuuta 1976 Alessandria) on italialainen kestävyysjuoksija. Vasta vanhemmalla iällä kestävyysjuoksun eliittiin murtautunut Straneo pitää hallussaan Italian ennätystä sekä maratonilla että puolimaratonilla. Hän saavutti Moskovan MM-kisoissa 2013 hopeaa maratonilla, johdettuaan kilpailua alusta aina 40 kilometriin saakka. Loppukiritaistelussa Straneo kuitenkin hävisi hallinneelle mestarille, Kenian Edna Kiplagatille 14 sekunnilla. Zürichin EM-kilpailuissa 2014 Straneo sijoittui myös toiseksi. Tuolloin hän johti kilpailua pitkään yhdessä voittajan Christelle Daunayn kanssa, mutta hävisi tälle lopulta 13 sekunnilla. Lontoon olympialaisissa 2012 Straneo oli maratonilla seitsemäs, puolimaratonin MM-kilpailuissa 2014 kahdeksas ja maastojuoksun EM-kilpailuissa 2011 kymmenes.. Hän voitti kultaa Välimeren kisojen puolimaratonilla 2013. ==Henkilökohtaiset ennätykset== Lähde: IAAF * 10 000 metrin juoksu: 32.15,87 (2012) * Puolimaraton: 1.07.46 (2012) * Maraton: 2.23.44 (2012) ==Lähteet== Luokka:Italialaiset kestävyysjuoksijat Luokka:Vuonna 1976 syntyneet Luokka:Elävät henkilöt
Ruandan frangi

Ruandan frangi (RWF) on Ruandan rahayksikkö, joka on ollut käytössä vuodesta 1964 lähtien. Tuota ennen Ruandassa oli käytössä siirtomaavallan aikainen eli Kongon frangi. Ruandan frangi jakaantuu 100 centimeen. Vuoden 2010 vaihtokursseilla muunnettuna yksi Yhdysvaltain dollari vastaa noin 570 Ruandan frangia. Luokka:Afrikan rahayksiköt Luokka:Ruandan talous
Rasmus Mägi

Rasmus Mägi (s. 4. toukokuuta 1992 Tartto) on virolainen yleisurheilija, jonka päälaji on 400 metrin aitajuoksu. Hän kilpailee myös 400 metrin juoksussa. Alle 18-vuotiaiden MM-kilpailuissa 2009 Mägi pääsi välieriin 400 metrin aidoissa. Alle 20-vuotiaiden MM-kilpailuissa 2010 hän juoksi ajan 53,86 eikä selviytynyt jatkoon alkueristä. Hän sijoittui neljänneksi alle 20-vuotiaiden EM-kilpailuissa 2011. Helsingin EM-kilpailuissa 2012 Mägi sijoittui viidenneksi juostuaan finaalissa ajan 50,01. Lontoon olympialaisissa 2012 hän jäi alkueriin ajalla 50,05. Alle 23-vuotiaiden EM-kilpailuissa 2013 Mägi saavutti pronssia omalla sekä maansa ennätysajalla, 49,19. Moskovan MM- kilpailuissa 2013 hän karsiutui välierissä. Vuonna 2014 Mägi paransi Viron ennätystä 400 metrin aitajuoksussa kolmesti; Ostravassa 17. kesäkuuta aikaan 48,87, Tallinnassa 3. elokuuta 48,77 ja Zürichin EM-kilpailuiden välierässä 13. elokuuta 48,54. EM-kilpailuiden loppukilpailussa hän juoksi hopealle ajalla 49,06. Hän karsiutui välierissä Pekingin MM-kilpailuissa 2015 ja Amsterdamin EM-kilpailuissa 2016. Rio de Janeiron olympialaisissa 2016 hän sijoittui kuudenneksi Viron ennätysajalla 48,40. Berliinin EM-kilpailuissa 2018 hän oli kuudes. Hän karsiutui välierissä Dohan MM-kilpailuissa 2019. Vuonna 2021 järjestetyissä Tokion olympialaisissa hän paransi maansa ennätystä kahdesti: välierissä aikaan 48,36 ja finaalissa 48,11, jolla sijoittui seitsemänneksi. Eugenen MM-kilpailuissa 2022 hän oli kahdeksas ajalla 48,92 ja Budapestin MM-kilpailuissa 2023 seitsemäs ajalla 48,33. Vuonna 2024 hän sijoittui Rooman EM-kilpailuissa neljänneksi ajalla 48,13 ja Pariisin olympialaisissa seitsemänneksi ajalla 52,53. Hän juoksi 400 metrin Viron ennätyksen 45,45 Tallinnassa 26. kesäkuuta 2021 ja 45,35 Tallinnassa 25. kesäkuuta 2022. 400 metrin aitajuoksussa Mägi paransi omaa Viron ennätystään kesäkuussa 2022 aikaan 47,82. == Lähteet == Luokka:Virolaiset 400 metrin aitajuoksijat Luokka:Virolaiset pikajuoksijat Luokka:Vuonna 1992 syntyneet Luokka:Elävät henkilöt
HMAS Anzac (FFH 150)

HMAS Anzac (viirinumero FFH 150) on Australian laivaston Anzac-luokan helikopterifregatti. == Valmistus == Alus tilattiin Tenix Defence Systemsiltä. Aluksen köli laskettiin 5. marraskuuta 1993, ja alus laskettiin vesille 16. syyskuuta 1994. Alus otettiin palvelukseen 18. toukokuuta 1996. == Lähteet == == Aiheesta muualla == Luokka:Australian laivaston Anzac-luokan fregatit
Anton Makarenko

thumb|175px|Anton Makarenko 1920-luvulla. Anton Semjonovitš Makarenko (, 13. maaliskuuta 1888 Harkovan läänin Sumyn kihlakunnan Belopolje – 1. huhtikuuta 1939 Moskova) oli neuvostoliittolainen kasvatustieteilijä ja kirjailija. Anton Makarenko syntyi rautatieläisen perheeseen, suoritti opettajakurssin Krementšugissa ja työskenteli opettajana Ukrainassa. Hän valmistui Pultavan opettajainstituutista vuonna 1917. 1920–1930-luvuilla Makarenko johti alaikäisten rikollisten työsiirtolaa Pultavan lähellä ja lasten työkommuunia Harkovan esikaupungissa. Vuonna 1937 hän siirtyi Moskovaan keskittyäkseen kirjalliseen ja teoreettiseen toimintaansa. Makarenkon kasvatusfilosofia korostaa kollektivismin ja työn merkitystä sekä vanhempien vastuuta perheessä. Hän esitti näkemyksensä teoreettisten kirjoituksiensa ohella kaunokirjallisissa teoksissaan kuten Paljasjalkaiset isännät (Pedagogitšeskaja poema, 1933–1935) ja Liput torneissa (Flagi na bašnjah, 1938). Kirjailijan ajatukset herättivät aluksi kritiikkiä, mutta Stalinin autoritarismin voimistuessa niitä alettiin pitää ”kommunistisen kasvatuksen” malliesimerkkinä. ==Suomennettuja teoksia== * Lasten kotikasvatus. Suom. Saimi Kuivala. Helsinki: Kansankulttuuri, 1950. * Kasvatusopilliset katsomukseni. Suom. Matti Lehmonen. Helsinki: Kansankulttuuri, 1951. * Paljasjalkaiset isännät 1–3. Suom. Juhani Konkka. Helsinki: Kansankulttuuri, 1957. * Liput torneissa 1–3. Suom. Elvi Sinervo. Helsinki: Kansankulttuuri, 1958. * Neuvostoliittolaisen koulukasvatuksen ongelmia. Suom. Robert Kolomainen. Moskova: Edistys, 1974. ==Lähteet== ==Aiheesta muualla== * Anton Makarenkolle omistettu sivusto * Anton Makarenkon teoksia Luokka:Kasvatustieteilijät Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1888 syntyneet Luokka:Vuonna 1939 kuolleet
Vjatšeslav Šiškov

Vjatšeslav Jakovlevitš Šiškov (; 3. lokakuuta (J: 21. syyskuuta) 1873 Bežetsk – 6. maaliskuuta 1945 Moskova) oli venäläinen neuvostokirjailija. Vjatšeslav Šiškov syntyi kauppiasperheeseen, valmistui Vyšni Volotšokin teknisestä opistosta ja työskenteli Siperiassa jokien tutkijana sekä vuodesta 1915 lähtien liikenneministeriössä Pietarissa. Hänen ensimmäinen kertomuskokoelmansa Sibirski skaz (”Siperialaistarina”) ilmestyi vuonna 1916. Neuvostoliiton kirjallisuuselämän ”myötäilijöihin” kuuluneen Šiškovin merkkiteoksia on tyyliltään realistinen Siperian-kuvaus Ugrjum-reka (”Ugrjumjoki”, 1933). Kirjailijan historiallinen suurromaani Jemeljan Pugatšov sai Stalin-palkinnon vuonna 1946. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1873 syntyneet Luokka:Vuonna 1945 kuolleet
Marietta Šaginjan

Marietta Sergejevna Šaginjan (); (2. huhtikuuta (J: 21. maaliskuuta) 1888 Moskova, Venäjän keisarikunta – 21. maaliskuuta 1982 Moskova, Neuvostoliitto) oli venäläinen neuvostokirjailija. ==Elämäkerta== Marietta Šaginjan syntyi armenialaisen lääkärin ja vanhan kauppiassuvun tyttären perheeseen. Hän opiskeli filosofiaa ja julkaisi ensimmäisen teoksensa vuonna 1903. Šaginjanin symbolistinen runokokoelma Orientalia (1913) herätti suurta huomiota. Hänen vallankumousta edeltävien filosofisten pohdiskelujensa yhteenveto on vuonna 1923 ilmestynyt romaani Svoja sudba (”Oma kohtalonsa”).Russkije pisateli, s. 570–571. Šaginjan suhtautui innostuneesti lokakuun vallankumoukseen ja osallistui aktiivisesti 1920-luvun kirjallisuuselämään. Vuosina 1924–1925 hän julkaisi salanimellä Jim Dollar avoimesti propagandististen seikkailukertomusten sarjan Mess Mend. Marietta Šaginjan oli nuorena symbolistirunoilija Zinaida Gippiuksen ihailija ja ystävä. Tämän hän yritti aktiivisesti painaa unohduksiin ja onnistui luomaan arvostetun uran ja laajan tuotannon Neuvostoliitossa. Ensimmäisen viisivuotissuunnitelman aikana Šaginjan kirjoitti kiitetyn tuotantoromaanin Gidrotsentral (Vesivoimala, 1931). Kirjailijan ensimmäinen Lenin-aiheinen teos Bilet po istorii (”Historian tenttikysymys”, 1938) sai sen sijaan ideologisen murskavastaanoton.Russkije pisateli, s. 571–572. 1940- ja 1950-luvuilla Šaginjan kirjoitti lähinnä kuvauksia ja kirjallisuustieteellisiä tutkimuksia. Hän sai tohtorinarvon Taras Ševtšenkoa käsittelevästä kirjastaan (1944) ja Stalin-palkinnon kuvauskokoelmasta Putešestvije po Sovetskoi Armenii (”Matka Neuvosto-Armeniassa”, 1950). Šaginjan palkittiin useasti, ja hänen historiallisia aiheita käsittelevät romaaninsa olivat suosittuja. 1960-luvulla Šaginjan laati neliosaisen Lenin-aiheisen teossarjan, joka sai Lenin-palkinnon vuonna 1972. Kirjailijan muistelmat Tšelovek i vremja (”Ihminen ja aika”) ilmestyivät vuonna 1980.Russkije pisateli, s. 572–573. Šaginjan oli Neuvostoliiton kommunistipuolueen jäsen vuodesta 1942. Hänet on palkittu muun muassa Lokakuun vallankumouksen kunniamerkillä ja kahdella Leninin kunniamerkillä. Vuonna 1976 hän sai sosialistisen työn sankarin arvonimen. ==Suomennettu teos== * Uljanovin perhe. Suom. Tyyne Perttu. Petroskoi: Karjalan ASNT:n valtion kustannusliike, 1960. ==Lähteet== * ===Viitteet=== ==Aiheesta muualla== * Marietta Šaginjanin teoksia Lib.ru-sivustolla Luokka:Neuvostoliittolaiset kirjailijat Luokka:Sosialistisen työn sankarit Luokka:Venäläiset kirjailijat Luokka:Vuonna 1888 syntyneet Luokka:Vuonna 1982 kuolleet
Meg & Dia

Meg & Dia oli yhdysvaltalainen vuonna 2004 perustettu rock-yhtye. Sen perustivat sisarukset Meg ja Dia Frampton, mutta myöhemmin siihen liittyi enemmän jäseniä. Vuonna 2005 yhtye teki levytyssopimuksen Doghouse Recordsin kanssa. Myöhemmin yhtye teki levytyssopimuksen Warner Brosin kanssa, joka kuitenkin päättyi vuonna 2010. Vuonna 2011 Dia osallistui Yhdysvalloissa The Voice -laulukilpailuun, jossa hän sijoittui toiseksi. Meg ilmoitti lokakuussa 2012, että yhtye ei julkaise enää musiikkia tällä nimellä, vaan hän ja Dia keskittyvät omiin projekteihinsa. == Diskografia== === Studioalbumit === * Our Home Is Gone (2005) * Something Real (2006) * Here, Here and Here (2009) * Cocoon (2015) === EP:t === * What Is It? A Fender Bender (2006) * Warped Tour Sessions (2006) * If You’re Poor, Find Something to Sue Somebody For (2007) * Hurley Live Sessions (2009) * It’s Always Stormy in Tillamook (2010) * Be Careful, I Love You, Stay In Touch. (2011) == Lähteet == == Aiheesta muualla == * Meg & Dian kotisivut Luokka:Yhdysvaltalaiset rockyhtyeet
HMAS Arunta (FFH 151)

HMAS Arunta (viirinumero FFH 151) on Australian laivaston Anzac-luokan fregatti. == Valmistus == Alus tilattiin Tenix Defence Systemsiltä, missä köli laskettiin 22. heinäkuuta 1995. Alus laskettiin vesille 28. kesäkuuta 1996 ja otettiin palvelukseen 12. joulukuuta 1998. == Lähteet == == Aiheesta muualla == Luokka:Australian laivaston Anzac-luokan fregatit
Melanie Klaffner

Melanie Klaffner (s. 22. toukokuuta 1990 Waidhofen an der Ybbs) on itävaltalainen tennispelaaja. Parhaimmillaan hän on ollut kaksinpelissä WTA- listan sijalla 175 tammikuussa 2014 ja nelinpelissä sijalla 148 toukokuussa 2009. Hän on voittanut urallaan 11 ITF-turnausta kaksinpelissä. Fed Cup -debyyttinsä Klaffner teki vuonna 2006. == Lähteet == == Aiheesta muualla == *Melanie Klaffnerin kotisivut * * Luokka:Itävaltalaiset tennispelaajat Luokka:Vuonna 1990 syntyneet Luokka:Elävät henkilöt
Erica Moore

thumb|Erica Moore pronssimitalistina vuoden 2012 sisäratojen MM-kilpailuissa. Erica Moore (s. 25. maaliskuuta 1988) on yhdysvaltalainen yleisurheilija, joka kilpailee 800 metrin juoksussa. Sisäratojen MM-kilpailuissa 2012 Moore saavutti pronssia 800 metrillä juostuaan uudeksi ennätysajakseen 1.59,97. Mooren ulkoratojen ennätys 400 metrillä on 52,60, jonka hän juoksi toukokuussa 2010. 400 metrin aidat hän on juossut parhaimmillaan aikaan 56,21 toukokuussa 2010. 800 metrillä hänen ennätyksensä on 2.00,05 heinäkuulta 2012 ja seitsenottelussa 5553 pistettä toukokuulta 2010. == Lähteet == Luokka:Yhdysvaltalaiset keskimatkojen juoksijat Luokka:Vuonna 1988 syntyneet Luokka:Elävät henkilöt
Jukataninpeurahiiri

Jukataninpeurahiiri (Peromyscus yucatanicus) on Keski-Amerikassa tavattava jyrsijälaji. ==Levinneisyys== Jukataninpeurahiirtä tavataan Jukatanin niemimaalla Meksikossa ja Guatemalassa. Se on luokiteltu elinvoimaiseksi, koska se on laajalle levinnyt ja yleinen, eikä sen uskota olevan vähenemässä. ==Elintavat== Jukataninpeurahiiri elää alankoalueiden metsissä. Se voi lisääntyä vuoden ympäri, mutta lisääntymisaktiivisuus on suurimmillaan sadekausien aikaan. Jukataninpeurahiiri saa kerrallaan 1–4 poikasta. Keskimääräinen poikasluku on 2,8. ==Lähteet== Luokka:Myyrät
Itämainen hevonen

Itämaiset hevoset ovat vanhoja kuumaverihevosrotuja, joista tunnetuimpia ovat arabianhevonen ja berberihevonen, turkmeeninhevonen ja siitä kehitetty ahaltekhevonen. Itämaisten hevosten merkitys maailman hevosrotujen kehityksessä on todella merkittävä, esimerkiksi englannintäysiverinen kehitettiin 1600–1700-luvuilla etupäässä risteyttämällä eurooppalaisia tammoja itämaisiin oreihin.http://www.ncbi.nlm.nih.gov/pubmed/20926431 == Lähteet == Luokka:Hevostyypit
Yrjö Kortelainen

Yrjö Tapani Kortelainen (1907–1996) oli suomalainen opettaja, joka tallensi tekstein, valokuvin ja piirustuksin vanhaa Enontekiön alueen rakennus- ja kansankulttuuria. Kortelainen toimi opettajana Enontekiön Hetassa vuodesta 1948 alkaen aina eläkkeelle jäämiseensä saakka. Naimisissa Aili Kortelaisen (o.s. Puumalainen) kanssa. == Teoksia == * Pöyrisjärvi ja vanha Lappi, teoksessa Tornionlaakson vuosikirja 4, s. 140-156. 1966 * Entistä Enontekiötä ; koonnut Esko Kortelainen ; asiantuntijana toiminut Martti Linkola. WSOY 1995 == Lähteet == * Seppo J. Partanen : Kirjoja myyttien ja menneisyyden Lapista * Kansankynttilä Nurmeksesta Luokka:Suomalaiset opettajat Luokka:Vuonna 1907 syntyneet Luokka:Vuonna 1996 kuolleet
Intempo

Intempo on Benidormissa, Espanjassa sijaitseva 189 metriä korkea pilvenpiirtäjä. Alun perin siitä oli suunniteltu tulevan 20-kerroksinen, mutta kesken rakennustöiden arkkitehdit halusivat kaksinkertaistaa korkeuden. Rakennusvaiheessa kuitenkin hisseille unohdettiin varata tilaa, ja tällä hetkellä hissillä pääsee vain 20 kerrokseen asti. Pilvenpiirtäjä valmistui maaliskuussa 2014. == Lähteet == == Aiheesta muualla == *InTempon kotisivut Luokka:Espanjan pilvenpiirtäjät Luokka:Alicanten maakunta
Sulin

Sulin on tai on ollut seuraavien henkilöiden sukunimi: * Benjamin Sulin (1803–1871), suomalainen pappi, opettaja, rehtori ja valtiopäivämies * Hilpas Sulin (1934–2025), suomalainen jääkiekkoilija * Inga Sulin (oik. Inga Ahola- Sulin, s. 1945), suomalainen näyttelijä ja laulaja * Kaarlo Sarkia (e. Sulin, 1902–1945), suomalainen runoilija * Karl Wilhelm Sulin (1839–1897), suomalainen juristi ja valtiopäivämies, Benjamin Sulinin poika * Kati Sulin (s. 1974), digitaalisen viestinnän ammattilainen ja kirjailija * Mika Sulin (s. 1958), suomalainen urheilujohtaja
Carla Calò

Carla Calò (21. syyskuuta 1926 Palermo – 29. joulukuuta 2019 Latium) oli italialainen näyttelijä. Teatterinäyttelijänä aloittanut Calò teki ensimmäisen elokuvaroolinsa Carlo Ludovico Bragaglian elokuvassa Il falco rosso (”Punainen haukka”) vuonna 1949. Sen jälkeen hän esiintyi lukuisissa viihde-elokuvissa, joiden tyylilajit vaihtelivat peplumista spagettiwesterneihin ja eroottisiin komedioihin. Calò näytteli myös televisioelokuvissa. Hän käytti toisinaan taiteilijanimeä Carrol Brown. Calò kuoli joulukuussa 2019. == Elokuvia == * Goliat ja barbaarit, 1959 * Herkuleen kosto, 1960 * Il trionfo di Maciste, 1961 * Giulio Cesare, il conquistatore delle Gallie, 1962 * Brenno, il nemico di Roma, 1963 * La cripta e l’incubo, 1964 * Ercole l’invincibile, 1964 * Sindbad contro i sette saraceni, 1964 * Le calde notti di Poppea, 1969 == Lähteet == == Aiheesta muualla == * * Luokka:Italialaiset näyttelijät Luokka:Vuonna 1926 syntyneet Luokka:Vuonna 2019 kuolleet
Lieselotte Kattwinkel

Lieselotte Kattwinkell (27. maaliskuuta 1915 Solvytšegodsk, Venäjä – 1993) oli saksalainen kirjailija, kääntäjä ja valokuvaaja. Hän oli naimisissa toimittaja ja kirjailija Vitalis Pantenburgin kanssa. Kattwinkel teki talvella 1938 pororetken Pallastunturilta Karigasniemen Pyhäjärven, Inarin, Ivalon ja Suonikylän kautta Petsamon Liinahamariin. Hänen retkestä kirjoittamansa kirja Lapin hullu julkaistiin suomennettuna 1943. Kattwinkelin aviomies Vitalis Pantenburg matkasi samaan aikaan Pallakselta Pohjois-Norjan kautta Petsamoon. Hänen tiedetään toimineen myös Saksan tiedustelijana. Erno Paasilinnan kirjan Maailman kourissa mukaan retki olisi tapahtunut kevättalvella 1941. Kirja Lapin hullu on käännetty myös norjaksi. Sodan jälkeen Kattwinkel teki yhdessä miehensä kanssa puoli vuotta kestäneen tutkimusmatkan Kanadaan 1949–1950. Retken aikana Pantenburgit matkasivat 30 000 kilometrin matkan autolla. Pantenburgit asuivat 1950-luvulla Rodenkirchenissä ja 1970-luvulla Hahnwaldissa, 1970-luvun lopulla he muuttivat asumaan Saksasta Baleaareille. == Teoksia == *Mit dem Lappland-Express zum Eismeer, teoksessa Die neue Gartenlaube, 1/1939, sivut 16-18 *Runö.Schwedeninsel im Rigameer, teoksessa Das Werk, Heft 8+9/1941, sivut 159-161 *Lapin Hullu. Eine Winterfahrt durch lappische Wildmarken, G. Westermann Verlag, Braunschweig 1941, ilmestyi suomeksi nimellä Lapin-hullu. WSOY 1943 *Lapplandfahrt im Rentierschlitten. Eine Winterfahrt durch lappische Wildmarken, G. Westermann Verlag, Braunschweig 1941 *Vitalis Pantenburg: Arktis. Erdteil der Zukunft, valokuvat Lieselotte Kattwinkel, Verlag Bagel, Düsseldorf 1949 *Vitalis Pantenburg: Hier fängt die Welt noch einmal an. Auf Kanadas neuen Straßen, valokuvat Lieselotte Pantenburg, Deutsche Verlagsgesellschaft, 1955 *Polarnacht über dem Lappenland, teoksessa Westermanns Monatshefte, ilmestynyt 1950-luvulla == Lähteet == * Seppo J. Partanen : Kirjoja myyttien ja menneisyyden Lapista * Kirjastot.fi : Kysy kirjastonhoitajalta ===Viitteet=== Luokka:Saksalaiset kirjailijat Luokka:Saksalaiset valokuvaajat Luokka:Vuonna 1915 syntyneet Luokka:Vuonna 1993 kuolleet
Lahden vesiurut

thumb|Lahden vesiurut vuonna 2013 Lahden vesiurut on musikaalinen suihkulähde, joka sijaitsee Lahdessa Kariniemen puistossa, noin 300 metriä vanhan linja- autoasemalta länteen. Lahti Energia rakensi sen vuonna 1997. Vesiurut ovat toiminnassa kesä–marraskuussa. Lahden vesiurut on Pohjoismaiden suurin musikaalinen suihkulähde. == Lähteet == == Aiheesta muualla == * Luokka:Lahden patsaat ja veistokset Luokka:Suomen suihkulähteet
Cahul

Cahul (, ) on Moldovan eteläsosien merkittävimpiä kaupunkeja ja Cahulin piirin hallintokeskus. Kaupungin väkiluku oli vuoden 2014 alussa noin 40 900\. Tämä oli noin kolmannes Cahulin piirin 124 700 asukkaasta. Kaupungin väkiluku oli kasvanut runsaalla 5 000 hengellä vuosikymmenessä, sillä vuoden 2004 väestönlaskennassa asukkaita oli 35 488. Cahulin seudulla käytiin aikoinaan eräs Venäjän–Turkin sodan (1768–1774) ja koko vuosisadan suurimmista taisteluista. Tämä Cahulin taistelu (eli Kagulin taistelu) käytiin heinäkuussa 1770 ja päättyi Venäjän imperiumin voittoon. Neuvostoliiton aikana tapahtumalle pystytettiin muistomerkki Cahuliin. Kaupungissa toimii kaksi yliopistoa. Näistä tunnetumpi on vuonna 1999 perustettu Cahulin valtionyliopisto, joka on nimetty Bogdan Petriceicu Hasdeun mukaan. Kuva:Cahul Pascua 06 015.jpg| Cahulin valtionyliopiston rakennus. Kuva:Stamp of Moldova 407.gif|Cahulissa sijaitsevan arkkienkeli Mikaelin katedraali moldovalaisessa postimerkissä. Kuva:Cahul Pascua 06 035.jpg|Pankkirakennus Cahulissa. == Lähteet == ==Aiheesta muualla== Cahul
Viktor Lioutik

Viktor Vladimirovitš Lioutik (, s. 24. marraskuuta 1952 Hrodna, Neuvostoliitto) on Venäjän ortodoksisen kirkon rovasti. Hän toimii Moskovan patriarkaatin virallisena edustajana Suomessa. Lioutik opiskeli Pietarin teologisessa akatemiassa vuosina 1972–1978 ja papiksi hänet vihittiin 1980. Vuosina 1998–1999 Lioutik toimi Helsingissä Venäjän ortodoksisen kirkon alaisen Pokrovan seurakunnan pappina. Heinäkuussa 1999 hänet nimitettiin Moskovan patriarkaatin Suomen edustajaksi. Vuonna 2004 Lioutik valittiin myös Ruotsissa toimivien Venäjän ortodoksisen kirkon seurakuntien rovastiksi. Lisäksi hän työskentelee Moskovan patriarkaatin Suomessa julkaiseman Blagovest-verkkolehden päätoimittajana.SUOMA – Suomalaisia verkkolehtiä Kansalliskirjasto. Viitattu 12.8.2013.Blagovest.fi Viitattu 12.8.2013. == Lähteet == Luokka:Venäläiset papit Luokka:Vuonna 1952 syntyneet Luokka:Elävät henkilöt
Uri Ariel

Uri Jehuda Ariel (s. 22. joulukuuta 1952 Afula, Israel) on israelilainen poliitikko. Ariel on ollut Israelin asunto- ja rakennusministeri maaliskuusta 2013 lähtien sekä parlamentaarikko vuodesta 2001 lähtien. Hän edustaa kansallismielistä Juutalaisten koti -puoluetta. == Poliittinen toiminta ja näkemykset == Tammikuussa 2012 viittä oikeistolaisaktivistia vastaan nostettiin syytteet, koska he olivat jäljittäneet Israelin puolustusvoimien operaatioita Länsirannalla ja yrittäneet häiritä juutalaissiirtokuntien laittomien laitamien evakuointeja. Tämän jälkeen Uri Ariel ilmoitti, että hänkin oli tiedottanut asevoimien liikkeistä. Myös Likudin parlamentaarikko Ze'ev Elkin oli antanut oikeistoaktivisteille tietoa asevoimien liikkeistä. Uri Arielin ehdotuksesta knesset hyväksyi lokakuussa 2012 lain, jonka mukaan holokaustikuvien tai kansallissosialististen haukkumanimien esittämisestä julkisuudessa voi saada 100 000 sekelin sakon ja enintään puolen vuoden vankeustuomion. Oikeistolaisen tutkimuslaitoksen Mattot Arimin mukaan Uri Ariel oli knessetin oikeistolaisin edustaja vuonna 2011. Ulkomaat ovat arvostelleet juutalaissiirtokuntien rakentamista, mutta Uri Ariel on tyrmännyt arvostelun. Elokuussa 2013, asunto- ja rakennusministerinä, hän sanoi, että ”mikään maa maailmassa ei hyväksy toisten maiden saneluja siitä, mihin saa rakentaa ja mihin ei”. == Yksityiselämä == Uri Ariel asuu Kfar Adumimissa. Asevoimissa Ariel palveli 7. pataljoonan etulinjan sotamiehenä, joukkueenjohtajana ja majurina. Koulutuksenaan hän on käynyt lukion. Ariel on naimisissa ja hänellä on kuusi lasta. == Lähteet == * === Viitteet === Luokka:Knessetin jäsenet Luokka:Israelin ministerit Luokka:Vuonna 1952 syntyneet Luokka:Elävät henkilöt
Isolobodon portoricensis

Isolobodon portoricensis on sukupuuttoon kuollut hutialaji. Lajia tavattiin luonnonvaraisena Hispaniolassa ja sen lähisaarilla. Se kuoli sukupuuttoon 1500-luvulla. Häviämisen tärkeimpänä syynä pidetään sen elinalueille päässeiden mangustien ja mustarottien aiheuttamaa saalistusta. Isolobodon portoricensis tunnetaan huonosti, mutta sen on raportoitu eläneen monenlaisissa elinympäristöissä. ==Lähteet== Luokka:Hutiat Luokka:Sukupuuttoon kuolleet nisäkkäät
JKKI-35 SM-turnaus

JKKI-35 SM-turnaus on suomalainen jalkapallon ikämiesturnaus, joka on pelattu vuodesta 1982 lähtien. JKKI on lyhenne sanoista "Jalkapallon Kunnossa Kaiken Ikää" ja 35 tarkoittaa vähintään 35 vuoden ikäisiä pelaajia. Jalkapallon Kunnossa Kaiken Ikää on osa Kunnossa kaiken ikää -toimintaohjelmaa. JKKI-35-sarjan peliaika on 2 x 30 min (2013)Aikuisten pelisäännöt piirissä - Piirisarjat 2013, SPL . Ikämiesten sarjoja on myös muille ikäluokille: JKKI-40, JKKI-45 jne. Iäkkäämpien sarjoissa JKKI-50 ja siitä ylöspäin peliaika on 2 x 25 min (2013). == JKKI-35 mestarit == JKKI-35 mestarit kautta aikojen ovat: *1982 Mikkelin Palloilijat *1983 Mikkelin Palloilijat *1984 Puijon Pallo *1985 Mikkelin Palloilijat *1986 Myllykosken Pallo *1987 Kotkan Työväen Palloilijat *1988 Iltatähti, Oulu *1989 Puijon Pallo *1990 Puijon Pallo *1991 Mikkelin Palloilijat *1992 Iltatähti, Oulu *1993 IF Kamraterna, Mariehamn *1994 Ilves, Tampere *1995 Puijon Pallo, Kuopio *1996 FC Kuusysi, Lahti *1997 Puijon Pallo, Kuopio *1998 Pallokerho-35, Helsinki *1999 FC Kuusysi *2000 Puijon Pallo, Kuopio *2001 Puijon Pallo, Kuopio *2002 FC Västnyland *2003 Tervarit, Oulu *2004 Puijon Pallo, Kuopio *2005 Vantaan Veturi *2006 Kiffen, Helsinki *2007 Kiffen, Helsinki *2008 Käpylän Sekunda/VALO *2009 Real Kokkola *2010 Real Kokkola *2011 Real Kokkola *2012 Real Kokkola *2013 Puijon Pallo, KuopioJKKI-35 SM 2013, SPL; Viitattu 9.9.2013 *2014 Kiffen, Helsinki *2015 Kiffen, Helsinki *2016 JyTy, Turku *2017 Kiffen, Helsinki *2018 IF Gnistan, Helsinki *2019 Kiffen, Helsinki *2020 Real Kokkola *2021 Tervarit, Oulu *2022 Real Kokkola *2023 Pöxyt, Espoo Lähde 1982-2012 Realkokkola.comJKKI-35 Mestarit kautta aikojen, Realkokkola.com; Viitattu 9.9.2013 == Katso myös == *Suomen jalkapallon sarjajärjestelmä == Lähteet == == Aiheesta muualla == *Jalkapallon Kunnossa Kaiken Ikää (JKKI), Suomen Palloliitto Luokka:Suomen jalkapallosarjat
Häikäilemättömät (vuoden 1955 elokuva)

Häikäilemättömät (The Big Combo) on Joseph H. Lewisin ohjaama film noir -elokuva vuodelta 1955. B-elokuvien ohjaajaksi luokiteltu Lewis aloitti ohjaajanuransa 1937 ja ohjasi vajaat 40 elokuvaa ennen kuin 1950-luvun lopulla siirtyi televisiosarjojen pariin. Hänen arvostettuihin elokuviinsa kuuluu muun muassa Rikosten pyörteessä ja myös HäikäilemättömätCineScene , Arvio vuodelta 2004.. Poliisietsivä on saanut pakkomielteen rikollisjoukkueen johtajan Brown (Richard Conte) kiinni saamisesta mutta on myös ihastunut gangsterin tyttöystävään (Jean Wallace). Vähistä aineksista Lewis on saanut runollisen tarinan, jossa hän hyödyntää film noirin keinoja, voimakkaita kontrasteja, varjoja, sumua ja poikkeuksellisia kuvakulmia. Varsin rohkea ja tuottajassakin epävarmuutta herättänyt oli kohtaus jossa Conte alkaa suudella Wallacea, mutta vaipuu kuvan ulkopuolelle samalla kun katsojan katse tarttuu Wallacen kasvoihin. Elokuvassa on raakuutta. Lee Van Cleefin ja Earl Hollimanin esittämien palkkamurhaajien lämmin suhde saa nykykatsojan silmissä homoeroottisia sävyjä. Vaikka elokuva ei kriitikon mukaan yllä elokuvan Rikosten pyörteessä rinnalle, se on omassa luokassaan laadukas. Elokuvan musiikki oli vuonna 1955 kirjoittaneiden Varietyn kriitikoiden mielestä linjassa elokuvan tunnelman kanssa.Variety, 1955. Elokuvaa on verrattu jopa Fritz Langin Gangsterikuninkaaseen.Silver, Alain ja Elizabeth Ward, toim. Film Noir: An Encyclopedic Reference to the American Style, Carl Macekin analyysi, s. 29. Woodstock, New York: The Overlook Press, 3rd edition, 1992. ISBN 0-87951-479-5. == Näyttelijät == == Lähteet == == Aiheesta muualla == * Luokka:Vuoden 1955 yhdysvaltalaiset elokuvat Luokka:Film noir -elokuvat
Iltatähti

Iltatähti voi tarkoittaa seuraavia asioita: * Iltatähti, Eero Avenin musiikkialbumi vuodelta 1995 * Iltatähti (The Evening Star), Robert Harlingin ohjaama elokuva vuodelta 1996 * Iltatähti, oululainen urheiluseura * Iltatähti, Yleisradion musiikkiohjelma * iltatähti, Venus-planeetan nimitys * iltatähti, perheen muita lapsia huomattavasti myöhemmin hankittu lapsi.
Idänmetsähiiri

Idänmetsähiiri (Apodemus uralensis), joskus myös vaivaismetsähiiri tai uralinmetsähiiri, on Euroopan itäosissa ja Aasiassa tavattava jyrsijälaji. Sitä on aiemmin pidetty pikkumetsähiiren (Apodemus sylvaticus) alalajina. ==Levinneisyys ja elinympäristö== Idänmetsähiirtä tavataan Euroopan itäosissa ja Aasiassa. Lännessä sen levinneisyysalue ulottuu Itävaltaan ja Tšekkiin, etelässä Turkkiin ja idässä Kiinan ja Mongolian länsiosiin. Laji on luokiteltu elinvoimaiseksi, koska se on yleinen ja laajalle levinnyt eikä sillä ole tunnettuja uhkia. Idänmetsähiiri suosii elinympäristöinään metsänreunoja ja avoimia alueita metsien läheisyydessä. ==Lähteet== Luokka:Varsinaiset rotat ja hiiret